
24-TA-2922: Likumprojekts (Grozījumi)
Grozījums likumā "Par nekustamo īpašumu atsavināšanu dzelzceļa līnijas "Rail Baltica" izbūvei"

3. Tiesību akta projekta ietekme uz valsts budžetu un pašvaldību budžetiem
	Iebildums
Norādām, ka izziņas 1.punkta iebildums nav ņemts vērā, līdz ar to atkārtoti vēršam uzmanību, ka joprojām nav sniegts risinājums par finansējuma nodrošināšanu nekustamā īpašuma piespiedu atsavināšanai, ja likumprojekts netiek pieņemts 2024.gada ietvaros, un nav saprotams, kādu finansējuma pieprasījumu Satiksmes ministrija plāno virzīt. Attiecīgi atkārtoti lūdzam precizēt norādīto informāciju, paredzot skaidru risinājumu finansējuma nodrošināšanai, jo turpmākai virzībai nav atbalstāmi tādi likumprojekti, kuriem nav skaidrs risinājums par finansējumu tā nodrošināšanai. Vienlaikus, kā jau tika norādīts iepriekšējā atzinumā, uzskatām, ka valsts budžetam nevar rasties papildu izdevumi saistībā ar nekustamā īpašuma atsavināšanas aktivitāšu veikšanu, kuru Satiksmes ministrija nav spējusi nodrošināt CEF1 un CEF6 līgumu izdevumu attiecināmības termiņa ietvaros.

